Nagy István Attila

Összezárt szárnyak

Nyíregyháza
1997

NYÍRI MÚZSA FÜZETEK 3.

A borító
MADARASSY GYÖRGY TAMÁS
festőművész munkája

© Nagy István Attila, 1997

ISBN 963 85703 0 X

Nagy István Attila

Összezárt szárnyak

Hallgatás
Úgy teszel, mintha a tegnap ma lenne,
de szerelmes véred konokul hallgat.

Éjszaka
Fiatal szemek virrasztanak benned,
mégis sötét minden virrasztott éjszakád.

Választás
Hányszor választhattál volna magad,
de hagytad, hogy téged válasszanak.

Őszi levél
A tavaszi égbolt kékségében
úszik egy elkésett őszi levél.

Kardvirágok
Kicsorbultak a kardvirágok,
a kertész felakasztotta magát.

Felmentés
Kőműves Kelemen felmentését kéri:
Anna minden éjjel előtte térdepel.

Felfedezés
Ha híres felfedező lennél,
egyszer még magadra is lelnél.

Álom
Már azt sem álmodhatod,
hogy csöndesen meghalsz.

Végállomás
Visszafelé megy a vonat az időben,
te a végállomáson állsz és integetsz.

Dilemma
Az egyetlen esélyem: kétesélyes.

Szobor
Jó szobrászom,
faragd le rólam, ami felesleges!

Randevú
Erre az állomásra nem érkezik vonat.

Fájdalom
Pirossal tüntet a gyász lobogója.

Hiány
Elfogyott az idő, a következő szállítmány
vesztegel valahol.

Fekete rózsa
Szívemen nőtt fekete rózsa
tiszta ábránd nehéz adója.

Portré
Ahogy a tükörbe nézek:
látom, egy katona menetel
visszafelé az időben.

Találkozás
Néma vagyok: befelé imádkozom.

Temetés
Félelmünket közös sírba rakjuk.

Magány
Hiányoddal takarózom.

Csalódás
Igéző szemeid igét ígértek.

Búcsú

Ébredés
Összezárt szárnnyal zuhannak
az álmok.

Végtelen
nincs nagyobb magány a halálnál
amikor magára marad az ember
ráereszkedik az égbolt
s lassan elsüllyed a végtelen
óceánban

Vallomás
A harag ráncaiban is megtalállak.

Tiltakozás
Nem adom meg magam a hallgatásnak.

Szavazás
Az idei tavasz is rád szavazott.

Hiányzol
Az arcod a tükörben maradt.

Áradás
Víz alá került az emlékezet.

Gyász
Harangszónak szegődött a szívem.

Csönd
A kiáltás: összesűrűsödött csönd.

Még néhány nap
A felhők mögül ragyogó szem figyel.

Virradat
Tavaszi virágok éneke a kertben.

Oxford
A kövek: bölcsek, csak akkor beszélnek,
ha faggatják őket.

Illatodban
Az illatodban halk zene szól.

Mielőtt
Mielőtt arcra bukom, még hozzád
imádkozom.

Elválás
Beleférek egyetlen könnycseppbe.

Küszöbön
Ma éjszaka küszöbömre feküdt
a bánat.

Kudarc
Mielőtt még öledhez elérek,
bénává aláz a végzet.

Sírás I.
Áztatom magamat az esőben
senki se látja a könnyeimet.

Távolság
Ha kinyújtanám a kezem, elérnélek,
pedig birodalmak húzódnak közöttünk.

Gyónás
Szeretnék vétkezni veled
s aztán reggelig gyónnám bűneimet.

Szívdobogás
A telefoncsörgésben is a te szíved dobog.

Felejtés
Lassan elporlad minden szavam.

Börtön
Foglya lettem önmagamnak.

Harc
Nincs egyetlen győzelem sem nélküled.

Sírás II.
Kiszáradt tenger lett a szemem.

Kétségbeesés
Ki vagyok én?  – kérdeztem magamtól,
amikor a mélység fölé hajoltam.
(Zabriskie Point, USA)

Önvizsgálat
Aki tükörbe néz, könnyen lelepleződik.

Nélküled
Amint elnémul a világ, megérkezel.

Készülődés
Távol még, de már egyre közelebb.

Kívánság
Nem akarok még meghalni,
félelem, eressz el!

Realitás
Ma még minden lehet,
de holnap arcra bukik
a képzelet.

Önkritika
Ha nem látnám a mélységet alattam,
még büszke is lehetnék magamra.
(Grand Canyon, USA)

Eszmélkedés
Lefoszlott rólad minden álom.

Idő
Visszaadom magamat az időnek.

Lehetetlen
Elgondolom a gondolhatatlant:
a homlokom mögött szenderegsz.

Körözés
Feladom magamat.

Válás
Virágokon lépked a gyűlölet.

Szentencia
A gyáva ember a saját gondolataitól is
megijed.

Útravaló
Nem leszel többet ember:
beleszerettél önmagadba.

Dioptria
Mióta elhagyott a kedves,
sokat javult a látásom.

Szónokok
Üres hordó kongó hangot ad.

Evezés
Siet velem az élet.
Félek: fennakadok egy zátonyon.

Kőműves Kelemen
Leomlottak a falak, pedig hittem
a várban.

Hazugság
Úgy magadba zártál,
hogy sohasem találsz rám.

Ady emlékezete
Engem is legyőzött a disznófejű Nagyúr.

Harag
Ha tudnék káromkodni,
minden imám hozzád szállna.

Alamizsna
Teleraktad a zsebeimet
a barátság koldusfilléreivel.

Jövő
Egyszer olyan gazdag leszel,
hogy nem érted meg az emberi beszédet.

Gyűlölet
Félek, meggyűlölöm a lábad nyomát,
s akkor nem mozdulok ki
a szobából.

Közöny
Olyan hangosan kiabált,
hogy egyetlen szavát sem hallottam.

Illúzió
Azt hittem, itt voltam néhány évig,
de az álmomat is átaludtam.

Protokoll
Ha néha még rám mosolyogsz,
látni rajtad, alig várod, hogy elmenjek.

Szüret
Mellbimbóid: szőlőszemek íze
a számban.

Amnézia
A szerelmes ember amnéziában szenved.

Szeplő
Ahogy múlik az idő,
egyre több szeplő lesz annak az arcán,
aki elhagyott bennünket.

Nagyvonalúság
Akkor vagyunk igazán nagyvonalúak,
ha nincsen más lehetőségünk.

Bűn
Bűnöm, hogy nem ismertem fel a bűnt.

Pillanat
Azt hittem, megállítható a pillanat.

Bosszú
A megcsúfolt szerelmes bosszúról
álmodozik.

Szeretkezés
Behunyt szemmel szeretkezünk,
mert nem akarunk csalódni.

Nevetés
Nevetésed sátora alatt
fájdalomtól vonaglik az arcom.

Ambivalencia
Jobban szereted a gyűlöletet.

Barátság
Gyorsan jött barátság hamar véget ér.

Kihalás
Lassan kihal az ember minden
ismerősből.

Tavaszi sarjadás
Szerelemből barátság.
Felperzselt mezőn tavaszi sarjadás.

Terhesség
Este még fiúnak láttam,
reggelre lánykacagással lett teli
a szoba.

Relatív
Az öreg embernek minden viszonylagos.

Elmúlás
A temetőben cinikus lesz az ember.

Elhagyatottság
Kevés visszavonulás jár győzelemmel.

Töprengés
A hazugság nagyon hasonlít
az igazsághoz.

Fények
Fények villódznak az erdőben:
a múltba menekül a gyermekkorom.

Pesszimizmus
Az ember nem a békére született.

Hazátlanul
Aki a hazát elfeledte,
örök magány lett a veszte.

Önfeladás
Dohánylevélbe sodorták
gyötrődő arcodat.

Templomban
Nem hallod, pedig csak hozzád
fohászkodom.

Ébredés
Összezárt szárnnyal zuhannak az álmok.

Némaság
Néma vagyok: befelé imádkozom.

Várakozás
Hányszor így volt már:
hiába vártam az óvatos lépéseket,
csak a csend nőtt bennem,
te elmaradtál.

Villám
Kiszolgáltat a szerelem:
bomba robbant a szívemen.
Felhők mögött villám fénye:
messze cikkant föld reménye.

Öregség
Amióta sírni tudok,
szégyellem a könnyeimet.

Emlékezés
Ha behunyom a szemem, jobban látlak.

Kíméletlenül
Teljesen elfelejtettelek,
mosolygott rám az ifjúság.

Privatizáció
Miénk – volt. Enyém – lett.

Rendszerváltás
Kiharcoltuk a nyomort magunknak.

Politikus
Enyém a haza, enyém a jog.

Magyar virtus
Visszavonulót fújt benned a szerelem.

Smink
A smink eltakarja az őszinte érzést.

Lecke
Aki szeretni tanít, szenvedni tanít.

Sors
Halálra szültél, jó anyám!

Újjászületés
A csókjaidban remeg a szívem.

Kétségbeesés
Az utolsó szem gyümölcsben
a reménytelenség izzik.

Este
Beszórt a csend a hold hamujával.

Eltékozolt szeretet
Elfogadtam, hogy elfogadsz
ketrecben az álom.

Felejtés
Ma még udvarias vagy,
holnap a nevemet lapozgatod az időben.

Hirdetés
Egyszer keretes hír leszel.

Gyermekeimnek
Halálom után bennetek folytatódom.

Nagyvilág
Két ember is lehet a nagyvilág.

Paradoxon
Aki nagyon elrejtőzik,
arra könnyű rátalálni.

Mosoly
Szinte félek: annyi arca van a mosolynak.

Modern kor
Ma már a képzeletet is el kell képzelni.

Virág
Amit én adhatok, csak a csönd
sziromlevelei.

Utazás
Elbúcsúztattam az álmaimat.

Tengerpart
Ültem a tengerparton,
az arcodat hozták a hullámok.

Végzet
A nagy dolgokat eléri,
a semmibe belebukik az ember.

Bújócska
Amikor alszom,
megbújsz az arcom ráncaiban.

Hiába
Hiába menekülnék.
Ott vagy minden lélegzetvételemben.

Mai hősök
Nem kellenek hosszú kínzások,
egy fájós fog is térdre kényszerít.

Aratás után
Búzaszemek, búzaszemek,
vajon hová peregtetek?

Kórházban
Az infúziószereléktől
nem látszik az égbolt.

Végrendelet
Szerettem volna tisztábban élni.

Börtönben
Ezen a cellán még ajtó sincsen.

Hazatérés
Nausszikaá úszott, úszott,
amíg bele nem fulladt a könnyeibe.

Kérdés
Ha nem volt fontos az élet,
miért törődünk a halállal?

Halhatatlanság
Egy szerencsés órában
lefújja valaki a port   rólam.

Kasszandra
Kasszandra kitépte a nyelvét,
mert szerette az életet.

Visszatérés
Ha szétszórják a hamvaimat,
még reménykedhetek:
visszatérek azokhoz, akiket szerettem.

Bizonytalanság
Én? Te? Ő? Mi? Ti? Ők?

Karácsony
Az almaszeletek egymásra találnak
az időben.

Zárszó
Lenne még hit meg erő,
de a szavak már nem találnak rám.

Tartalom

Hallgatás 	 5
Éjszaka 	 6
Választás 	 7
Őszi levél 	 8
Kardvirágok	 9
Felmentés 	 10
Felfedezés 	 11
Álom 	 12
Végállomás 	 13
Dilemma 	 14
Szobor 	 15
Randevú 	 16
Fájdalom	 17
Hiány 	 18
Fekete rózsa 	 19
Portré 	 20
Találkozás 	 21
Temetés 	 22
Magány 	 23
Csalódás 	 24
Búcsú 	 25
Ébredés 	 26
Végtelen	 27
Vallomás 	 28
Tiltakozás 	 29
Szavazás 	 30
Hiányzol 	 31
Áradás 	 32
Gyász 	 33
Csönd 	 34
Még néhány nap 	 35
Virradat 	 36
Oxford 	 37
Illatodban 	 38
Mielőtt 	 39
Elválás 	 40
Küszöbön	 41
Kudarc 	 42
Sírás I. 	 43
Távolság 	 44
Gyónás 	 45
Szívdobogás 	 46
Felejtés 	 47
Börtön 	 48
Harc 	 49
Sírás II	 50
Kétségbeesés 	 51
Önvizsgálat 	 52
Nélküled 	 53
Készülődés 	 54
Kívánság 	 55
Realitás 	 56
Önkritika 	 57
Eszmélkedés 	 58
Idő 	 59
Lehetetlen 	 60
Körözés 	 61
Válás 	 62
Szentencia 	 63
Útravaló 	 64
Dioptria 	 65
Szónokok 	 66
Evezés 	 67
Kőműves Kelemen 	 68
Hazugság 	 69
Ady emlékezete 	 70
Harag 	 71
Alamizsna 	 72
Jövő 	 73
Gyűlölet 	 74
Közöny 	 75
Illúzió 	 76
Protokoll 	 77
Szüret 	 78
Amnézia 	 79
Szeplő 	 80
Nagyvonalúság 	 81
Bűn 	 82
Pillanat 	 83
Bosszú 	 84
Szeretkezés 	 85
Nevetés 	 86
Ambivalencia 	 87
Barátság 	 88
Kihalás 	 89
Tavaszi sarjadás 	 90
Terhesség 	 91
Relatív 	 92
Elmúlás 	93
Elhagyatottság 	94
Töprengés 	95
Fények 	96
Pesszimizmus 	97
Hazátlanul 	98
Önfeladás 	99
Templomban 	100
Ébredés 	101
Némaság 	102
Várakozás 	103
Villám 	104
Öregség 	105
Emlékezés 	106
Kíméletlenül 	107
Privatizáció 	108
Rendszerváltás 	109
Politikus 	110
Magyar virtus 	111
Smink 	112
Lecke 	113
Sors 	114
Újjászületés 	115
Kétségbeesés 	116
Este 	117
Eltékozolt szeretet 	118
Felejtés 	119
Hirdetés 	120
Gyermekeimnek 	121
Nagyvilág 	122
Paradoxon 	123
Mosoly 	124
Modern kor 	125
Virág 	126
Utazás 	127
Tengerpart 	128
Végzet 	129
Bújócska 	130
Hiába 	131
Mai hősök 	132
Aratás után 	133
Kórházban 	134
Végrendelet 	135
Börtönben 	136
Hazatérés 	137
Kérdés 	138
Halhatatlanság 	139
Kasszandra 	140
Visszatérés 	141
Bizonytalanság 	142
Karácsony 	143
Zárszó 	144

A kötet megjelenését segítették:

TAURUS Mezőgazdasági Gumiabroncs Kft., Nyíregyháza
Nyírkartográfia, Nyíregyháza
Áfész, Fehérgyarmat
Team-Vill, Nyíregyháza
Taurus Carbonpack Kft., Tuzsér
Országos Takarékpénztár és Kereskedelmi Bank Rt., Nyíregyháza
Sóstó-Trade Kft., Nyíregyháza
B & H Kft., Nyíregyháza
Szabolcs-Szatmár-Bereg Megyei Önkormányzati Hivatal, Nyíregyháza

A szerző ezúton mond köszönetet.

Kiadja:
a Grafit Nyomda  R  Kft. és az R  & R
Kft., Nyíregyháza
Nyomdai munka: Grafit Nyomda  R  Kft.
Felelős vezető: Ördögh J. Gábor
ügyvezető